
A Tejútrendszer kémiai összetételének vizualizációja

Tudományos témaként a Tejútrendszerben található csillagok összetételének vizualizációját választottam. Mivel az elmúlt évtizedekben rengeteg megfigyelés érkezett a csillagok fémtartalmának összetételével kapcsolatban, ezen adatok a látványos megjelenítése nagy kihívást jelent. Egy látványos vizualizáció elkészítésével könnyebben láthatjuk, melyek azok a területek a Tejútrendszerben, ahol magasabb, valamint alacsonyabb fémtartalom található, és ebből tudunk a kialakulásuk idejére következtetni, illetve a galaxisunk szerkezetét is könnyebben megérthetjük.A galaxis modellezésénél figyeltem, hogy annak elemeinek kinézete minél inkább tükrözzék a valóságot. Ezt az Árnyékolás (Shading) módban úgy valósítottam meg, hogy az apró világító gömbökként megjelenő csillagok, csillaghalmazok és porfelhők színárnyalatát és fényességét szerkesztettem a különböző node treek-ben. A csillagok színét fehérnek, a csillaghalmazokét sárgának, a porfelhőkét pedig barnának választottam. Ezeket egy színskála segítségével állítottam be, illetve a fényesség értékeinek beállításán is dolgoztam. A színeken kívül a pontok mérete is fontos tényező a látványosság szempontjából, amiket a Geometry nodes mód node tree-jeiben szerkesztettem.A Tejútrendszert és a megfigyeléseket tartalmazó videót a kamera pozíciójának manuális változtatásával készítettem. A videóban 1 másodperc alatt 60 képkockát jelenítünk meg. Egy adott képkockához lehetőség van megadni a kamera térbeli elhelyezkedésének koordinátáit. Ez használva igyekeztem minél több szögből megjeleníteni a modellt. Miután a képkockákat egymáshoz illesztve egy videót hoztam létre, feliratokat készítettem az alkalmazásban. Lehetőség van többek között a szövegek betűtípusának, megjelenési időtartalmának, képernyőn való elhelyezkedésének, valamint méretének beállításaira is. Én ezeket használtam fel a feliratok elkészítésére, amik megkönnyítik a videó érthetőségét.



